calamitter
Store norske leksikon,Realfag,Paleontologi,Planter
Calamitter er en familie av utdødde snelletrær som levde fra øvre devon til underperm (260–370 millioner år siden). De var opptil 30 meter høye med 1 meter tykk, rørformet stamme. Trærne lignet nålevende sneller, men var 50 til 100 ganger større, med grener og små, linjeformede blader i regelmessige kranser. Sporangiene var samlet i konglelignende aks.
Stammerester og blad i kullførende karbonlag viser at calamittene spilte en fremtredende rolle i karbontidens sumpskoger. Funn i Norge Calamitter finnes i Oslofeltets overkarbonavsetninger ved Semsvannet i Asker. De norske fossilene består stort sett av sandsteinsavtrykk med tynne karbonhinner; deler av luftstengelen hvis de har brede ribber, deler av jordstengelen hvis de har smale ribber. Noen få av fossilene er av bladkranser (kalt Asterophyllites). Les mer i Store norske leksikon fossile planter geologisk tidsregning periode – geologisk tidsavnsitt geologisk datering fossiler i Norge Litteratur Arbo Høeg, Ove (1936): The lower Permian flora of the Oslo Region. Norsk Geologisk Tidsskrift 16, side 1-43.